PRITARTA

Šalčininkų rajono savivaldybės

administracijos direktoriaus

2021 m. sausio 19 d.

įsakymu Nr. DĮV-57

**ŠALČININKŲ R. DAINAVOS PAGRINDINĖS MOKYKLOS**

**2021–2023 METŲ STRATEGINIS PLANAS**

**I. SKYRIUS**

**BENDROSIOS NUOSTATOS**

Šalčininkų r. Dainavos pagrindinės mokyklos (toliau Dainavos pagrindinė mokykla arba mokykla) strateginio plano tikslas - numatyti trijų metų perspektyvinę mokyklos veiklą, efektyviai ir tikslingai ją organizuoti užtikrinant ugdymo (-si) kokybę, garantuojančią sąlygas tęstiniam mokinių mokymuisi aukštesnėse pakopose, telkiant mokyklos bendruomenę spręsti aktualiausias ugdymo problemas, diegti naujoves ir stimuliuoti kaitą.

Mokyklos strateginis planas sudarytas atsižvelgiant į Lietuvos Respublikos švietimo įstatymą, Šalčininkų r. savivaldybės strateginį plėtros planą, mokyklos veiklos kokybės įsivertinimo rezultatus, mokyklos bendruomenės narių pasiūlymus ir rekomendacijas.

**II. SKYRIUS**

**MOKYKLOS PRISTATYMAS**

Šalčininkų rajono Dainavos pagrindinė mokykla 2022 m. rugsėjo 1 d. minės mokyklos 60 - ties metų jubiliejų. Mokykloje didelis dėmesys skiriamas tradicijų puoselėjimui, pilietiškumo ugdymui, kūrybiškumui, saviraiškai. Tai įgyvendinama per neformalųjį švietimą, nepamokinės veiklos organizavimą, integruojant į įvairias edukacines programas, papildant jomis bendrąjį ugdymo turinį.

Mokykloje dirba 22 darbuotojai, iš jų 14 pedagogų. Mokytojai turi aukštąjį išsilavinimą ir pedagogo kvalifikaciją. Iš jų 10 mokytojų turi vyresniojo mokytojo kvalifikacinę kategoriją, 4 mokytojai turi mokytojo kvalifikacinę kategoriją. 2020 metais 1 pedagogas pradėjo mokytis Vytauto Didžiojo universitete pagal pedagogų perkvalifikavimo programą, STEAM studijų planą.

Mokytojams buvo suorganizuoti bendri kvalifikacijos tobulinimo seminarai: „Mokinio pažangos stebėjimo sistema“, „Geros savijautos receptas“, „Būkime saugus internete“ bei ,,Google Classroom - efektyvus nuotolinio mokymo įrankis“.

* Mokinių skaičiaus kaita.

|  |  |  |  |
| --- | --- | --- | --- |
| Mokslo metai | 2017-2018 | 2018–2019 | 2019-2020 |
| Mokinių skaičius | 49 | 54 | 56 |

Nuo 2017 m. iki 2020 m. neženkliai padidėjo mokinių skaičius. Didžiausias mokinių skaičiaus didėjimas vyko 1–4 klasėse. 1-8 klasės yra jungtinės.

* Lankomumo kaita

|  |  |  |  |
| --- | --- | --- | --- |
| Mokslo metai | 2017-2018 | 2018–2019 | 2019-2020 |
| Praleistų pamokų skaičius | 2682 | 2158 | 2629 |

Nuo 2018–2019 mokslo metų žymiai pagerėjo mokinių lankomumas, nors mokinių skaičius padidėjo. Tačiau nuo 2019 metų iki 2020 metų praleistų pamokų skaičius padidėjo dėl moksleivio, kuris nelankė mokyklos.

* Mokinių su specialiaisiais poreikiais skaičiaus kaita.

|  |  |  |  |
| --- | --- | --- | --- |
| Mokslo metai | 2017-2018 | 2018–2019 | 2019-2020 |
| Mokinių skaičius | 2 | 2 | 1 |

Mokinių, turinčių specialiųjų ugdymosi poreikių skaičius sumažėjo.

* Pradinio ugdymo mokinių pažangumas.

|  |  |  |  |  |
| --- | --- | --- | --- | --- |
| Mokslo metai | | 2017-2018 | 2018–2019 | 2019-2020 |
| Pasiekimų  lygis/Mokinių skaičius | Aukštesnysis | 1 | 0 | 0 |
| Pagrindinis | 5 | 11 | 8 |
| Patenkinamas | 9 | 6 | 11 |
| Nepatenkinamas | 0 | 0 | 0 |

* Pagrindinio ugdymo mokinių pažangumas

|  |  |  |  |  |
| --- | --- | --- | --- | --- |
| Mokslo metai | | 2017-2018 | 2018–2019 | 2019-2020 |
| Pasiekimų  lygis/Mokinių skaičius | 4-10 | 11 | 9 | 11 |
| 7-10 | 9 | 8 | 7 |
| 1-10 | 0 | 0 | 0 |

* Pagrindinio ugdymo pasiekimų patikrinimas (PUPP)

2017-2018 m. m. pagrindinio ugdymo pasiekimų patikrinimas (PUPP) nebuvo vykdomas, nes nebuvo dešimtokų.

Pagrindinio ugdymo pasiekimų patikrinimo (PUPP) 2018-2019 m. m. rezultatai

|  |  |  |  |  |  |
| --- | --- | --- | --- | --- | --- |
| Mokinių skaičius | Dalykas | Mokinių proc. pasiekusių | | | |
| Aukštesnįjį lygį | Pagrindinį lygį | Patenkinamą lygį | Nepasiekė patenkinamo lygio |
| 5 | Lietuvių kalba ir literatūra | - | 40% | 60% | - |
| Gimtoji kalba | 20% | 40% | 40% | - |
| Matematika | - | 40% | 60% | - |

2019-2020 m. m. pagrindinio ugdymo pasiekimų patikrinimas (PUPP) nebuvo vykdomas.

2019-2020 m. m. pagrindinio ugdymo mokymosi rezultatai:

|  |  |  |
| --- | --- | --- |
| Mokslo metai | | 2019-2020 |
| Pasiekimų  lygis/Mokinių skaičius | 9-10 | 1 |
| 6-10 | 3 |
| 4-10 | 2 |

2019-2020- m. m. mokyklą baigė 6 dešimtokai.

Visi dešimtokai sėkmingai mokosi Eišiškių gimnazijoje.

*Išvados:*

Geresnius pažangumo rodiklius lėmė geresnė ugdymo kokybė ir ugdymo priežiūra: ugdymo turinio modernizavimas, didesnis dėmesys kiekvienam mokiniui, tikslingesnė Vaiko gerovės komisijos veikla, mokinių lankomumo kontrolė, bendradarbiavimas su mokinių tėvais.

Bendradarbiavimo dėka ir elektroninio dienyno pagalba, mokiniai ir tėvai laiku gauna informaciją apie mokymo (si) bei ugdymo pasiekimus.

Mokytojai sistemingai dirbo su gabiais mokiniais, kurie dalyvavo mokyklinėse, rajono ir respublikos konkursuose ir olimpiadose.

Visiems mokiniams sudarytos galimybes išreikšti save neformaliojo švietimo srityje, daugiausiai pirminių vietų buvo iškovota sporte.

Vaikai dalyvauja NVŠ programoje.

Neformaliajam vaikų švietimui skirtos valandos panaudojamos mokinių poreikiams tenkinti, 100 % mokinių dalyvauja mokyklos neformaliojo švietimo veikloje.

Vaiko Gerovės komisija prižiūrėjo socialinių įgūdžių, prevencijos, sveikatos stiprinimo, užimtumo priemonių ir programų įgyvendinimą. Pakvietė sveikatos specialistus, policijos komisariato darbuotoja, kurie vedė paskaitas ,,Ar žalingi įpročiai tavo draugai?“, ,,Smurto atpažinimas“, ,,Sveika gyvensena“, ,,Saugus eismas“ bei apie patyčias.

Mokykloje veikiančios Mokyklos taryba, Mokytojų taryba, Metodinės grupės dalyvauja sprendžiant ir tobulinant ugdymo proceso, socialinius, finansinius ir kt. mokyklos veiklos klausimus. Klasių mokinių atstovai dalyvauja mokyklos veikloje, kuriant sociokultūrinę ugdymosi aplinką.

Mokykla gavo mokyklinį autobusą, kuriuo iš mokyklos į namus ir į mokyklą vežiojami mokiniai, gyvenantys gretimuose kaimuose.

Buvo įrengta fitneso ir aerobikos klasė, atnaujintas chemijos kabinėtas bei virtuvė.

Pasirašyta bendradarbiavimo sutartis su Dainavos seniūnija dėl visos dienos užimtumo.

Pavyko įgyvendinti keletą neplanuotų uždavinių: pakeistas mokyklos darželio pastato stogas, aptverta mokyklos teritorija, atliktas mokyklos patalpų dalinis remontas, pilnai pakeista elektros instaliacija.

Gautas higienos pasas.

Padidėjo mokyklos vaidmuo vietos bendruomenėje.Padidėjo mokinių atsakomybė kuriant mokyklos įvaizdį bei pasididžiavimo savo mokykla jausmas.

Nuolat atnaujinama informacija mokyklos internetinėje svetainėje adresu

[www.dainavos.salcininkai.lm.lt bei socialinio tinklo Facebook profilyje.](http://www.dainavos.salcininkai.lm.lt bei socialinio tinklo Facebook profilyje. )

**III. SKYRIUS**

**IŠTEKLIŲ ANALIZĖ**

1. **IŠORĖS APLINKOS ANALIZĖ (PESTE)**

|  |  |
| --- | --- |
| **Politiniai ir teisiniai veiksniai.** | Dainavos pagrindinė mokykla savo veiklą grindžia Lietuvos Respublikos konstitucija, Lietuvos Respublikos švietimo ir kitais įstatymais, Valstybinės švietimo 2013–2022 metų strategijos nuostatomis, Vaiko teisių konvencija, Lietuvos Respublikos vyriausybės nutarimais, švietimo, mokslo ir sporto ministro įsakymais, Šalčininkų rajono savivaldybės strateginiu plėtros planu 2016–2022m., kitais teisės ir poįstatyminiais aktais. |
| **Ekonominiai veiksniai.** | Mokykla finansuojama iš Lietuvos Respublikos vyriausybės skiriamų švietimui nacionalinio biudžeto asignavimų (mokymo lėšų) ir savivaldybės finansavimo (aplinkos lėšų). Mokyklos ekonominė situacija priklauso nuo bendros valstybės ekonominės būklės ir rajono savivaldybės finansinių galimybių.  Vyriausybės skiriamos lėšos (mokymo lėšos) yra skirtos švietimo ir mokymo reikmėms - iš esmės ugdymo plano realizavimui. Tai lėšos pedagogų darbo užmokesčiui, Sodrai, kvalifikacijai kelti, vadovėliams ir mokymo priemonėms įsigyti, mokinių pažintinei veiklai organizuoti. Tai valstybės garantuotos lėšos, kurių dėl klasių dydžių bei mokinių skaičiaus mažėjimo neužtenka mokytojų atlyginimams.  Savivaldybės lėšų aptarnaujančiam personalui pakanka. Mokyklai iš dalies pakanka lėšų esminiams poreikiams patenkinti bei tinkamų, higienos normas atitinkančių, sąlygų užtikrinimui. Didelės išlaidos buvo už šildymą, bet atlikus renovacijos darbus, išlaidos sumažėjo.  Mokykla papildomų lėšų gauna: 2 % parama, už sporto salės naudojimąsi paslaugas. |
| **Socialiniai veiksniai.** | Pagrindinė problema ir didžiausią įtaką darantis veiksnys - gyventojų gimstamumo skaičiaus mažėjimas, konkurencinė aplinka, migracija. Dėl šių priežasčių mokykloje yra jungtinių klasių. Tai turi esminės įtakos ugdymo lėšų mažėjimui. Sunki yra dalies šeimų socialinė padėtis; bedarbystė, materialiniai nepritekliai trukdo mokinio asmenybės vystymuisi, ugdymui. Daugumą besimokančių mokinių gauna nemokamą maitinimą ir tas skaičius yra stabilus jau keletą metų. Tai liudija, kad šeimų finansinė padėtis negerėja. Yra vaikų, augančių nesaugioje, socialiai pažeidžiamoje aplinkoje: jie paimami iš šeimų.  Mokykla neturi psichologo, logopedo ir socialinio pedagogo etatų. |
| **Technologiniai veiksniai.** | Informacinių technologijų plėtra ir nuotolinis ugdymas pareikalavo keisti mokymo metodiką, atnaujinti technologinę mokymo bazę. Mokykloje yra informacinių technologijų kabinetas. Visi kompiuteriai prijungti prie interneto. Klasių kabinetuose yra projektoriai, nešiojamuosius kompiuterius turi visi mokytojai, mokiniai pagal poreikį aprūpinti planšetėmis.  Informacija tėvams pasiekiama elektroninių Mano dienynų ir mokyklos svetainės pagalba. Mokykla ir toliau siekia ištobulinti IT naudojimą ugdymui bei sukurti saugią, modernią ir motyvuojančią ugdymosi aplinką. |
| **Edukaciniai veiksniai.** | Švietimo ir mokslo ministerija nustato pagrindinius reikalavimus ugdymo turinio formavimui ir reglamentuoja ugdymo proceso organizavimo bendrąją tvarką Bendraisiais ugdymo planais. Ugdymo įstaigai suteikta galimybė formuoti individualų ugdymo turinį ir individualizuoti ugdymo procesą (įstaigos ugdymo planai, metinės veiklos programos).  Dauguma mokytojų kvalifikaciją kelia individualiai, rūpinasi asmenine savišvieta. Tėvams sudaromos galimybės bendrauti ir konsultuotis su mokytojais, vadovais dėl mokinių mokymosi, pasiekimų vertinimo, lankomumo ar mokinio socialinių bei psichologinių problemų. Prastėjanti socialinė-ekonominė situacija turi tiesioginę įtaką mokyklos mokinių mokymosi ir elgesio motyvacijai. Organizuojami įvairūs prevenciniai renginiai, akcijos. |

1. **VIDINĖS APLINKOS ANALIZĖ**

|  |  |
| --- | --- |
| **Organizacinė struktūra.** | Šalčininkų r. Dainavos pagrindinės mokyklos steigėjas yra Šalčininkų rajono savivaldybė. Mokyklai vadovauja direktorė. Veikia savivaldos institucijos: Mokyklos taryba, Mokytojų taryba, Mokinių taryba, Metodinė taryba, Darbo taryba.  Administracijai atstovauja sekretorė, ūkinę veiklą koordinuoja ūkvedė. |
| **Žmogiškieji ištekliai** | Dainavos pagrindinėje mokykloje 2019–2020 m. m. mokosi 56 mokiniai, iš jų 1mokinis – pagal specialiąsias programas.  2019–2020 m. m. mokykloje yra: ikimokyklinio ugdymo – 1 komplektas, pradinio ugdymo – 2 komplektai, pagrindinio ugdymo – 4 komplektai.  Mokyklos administraciją sudaro direktorė (1 etatas) ir sekretorė (0,5 etato). Mokykloje dirba 13 mokytojų – mokomųjų dalykų specialistai, turintys aukštąjį pedagoginį išsilavinimą, 2 mokytojai turi mokytojo kvalifikacinę kategoriją, 11 turinčių vyresniojo mokytojo kvalifikacinę kategoriją. Mokyklai reikalingas psichologo etatas (0,25 etato) ir logopedo etatas (0,25 etato).  Mokyklos personalą (nepedagoginiai darbuotojai) sudaro 7 asmenys: ūkio vedėja (0,5 etato), valytojos (2,5 etatai), 1 sargas (0,75 etato), vairuotojas (0,5 etato), darbininkai( 1,5 etato), virėja (0,75 etato). |
| **Planavimo struktūra.** | Planavimo struktūrą sudaro mokyklos strateginis planas, metinis veiklos planas, ugdymo planas, mokomųjų dalykų ilgalaikiai planai, klasių vadovų veikos planai, neformalaus ugdymo planai, metodinės tarybos veiklos planai.  Planams sukurti sudaromos darbo grupės (strateginiam planui, ugdymo planui, metiniam veiklos planui), o pasiūlymai ir idėjos planams teikiami metodinių grupių susirinkimų ir pasitarimų metu.  Strateginiams tikslams ir uždaviniams įgyvendinti kasmet rengiamas metinis veiklos planas. Plane numatomos per metus vykdomos priemonės. Kasmet atliekama tų metų mokyklos veiklos stebėsena ir analizė, įsivertinimas ir strateginių nuostatų koregavimas, nustatomi prioritetai.  Mokykla savo veiklą planuoja atsižvelgdama į įsivertinimo išvadas bei rekomendacijas. |
| **Finansiniai ištekliai.** | Mokykla finansuojama iš valstybės ir savivaldybės biudžeto lėšų. Papildomos lėšos pritraukiamos iš patalpų nuomos, gaunant 2% GPM lėšas.  Visi mokyklos finansiniai ištekliai valdomi skaidriai, įstatymų numatyta tvarka. |
| **Ryšių sistema. Informacinės ir komunikavimo sistemos.** | Mokyklos kompiuteriai prijungti prie internetinio ryšio, yra 1 telefono abonentas. Naudojamasi elektroninio pašto, elektroninio dienyno paslaugomis, mokinių ir mokytojų registrais, NEC sistema KELTAS, švietimo valdymo informacine sistema ŠVIS. Bankų pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Mokiniams, jų tėvams žinios apie mokyklos veiklą skelbiamos interneto tinklalapyje <http://www.dainavos.salcininkai.lm.lt/> ,  Telefonas [(8-380) 47746](https://www.google.com/search?q=dainavos+pagrindin%C4%97+mokykla+%C5%A1al%C4%8Dinink%C5%B3+rajono&oq=dainavos&aqs=chrome.1.69i57j69i59j46j0i433j0l3j69i60.2686j0j15&sourceid=chrome&ie=UTF-8)  El. paštas – [dainavosmok@gmail.com](mailto:dainavosmok@gmail.com) |
| **Įstaigos veiklos kontrolė** | Mokyklos veiklos įsivertinimą atlieka direktorės įsakymu iš mokyklos mokytojų ir specialistų sudaryta įsivertinimo darbo grupė. Įstaigos veiklą kontroliuoja mokyklos direktorė, Mokyklos taryba, Šalčininkų r. savivaldybės administracijos švietimo skyrius ir kitos tarnybos. |
| **Dokumentų, reglamentuojančių vidaus tvarką, sistema.** | Mokykloje yra sudarytos darbo tvarkos taisyklės. Jos visiems yra aiškios, priimtinos, jų laikomasi. Metodinėse grupėse yra visi vidaus tvarką reglamentuojantys dokumentai. Mokytojai su naujai priimamais jų veiklą reglamentuojančiais dokumentais supažindinami pasirašytinai. |
| **Mokyklos aplinkos kūrimas.** | Puoselėjamos senos ir kuriamos naujos tradicijos.  Vykdomos prevencinės veiklos (draudimas rūkyti, vartoti alkoholį ir psichotropines priemones, papildytos mokinių taisyklės dėl energinių gėrimų ir elektroninių cigarečių draudimo, telefonų naudojimo apribojimo).  Plėtojama mokinių saviraiška (būreliai, renginiai, konkursai, varžybos ir t. t.).  Organizuojama įvairiapusė pažintinė veikla (edukacinės išvykos, kelionės, ekskursijos).  Nuolat atnaujinamos mokyklos erdvės (stendai, baldai, kilimai, valgyklos įranga, remontuojamos klasės, tvarkomi želdiniai ir kt.). |

**IV. SKYRIUS**

**SSGG ANALIZĖ**

|  |  |
| --- | --- |
| **Stipriosios pusės** | **Silpnosios pusės** |
| Mokyklos mokinių ugdymo (si) pasiekimai atitinka Bendrosiose ugdymo programose keliamus tikslus. Baigę mokyklą mokiniai sėkmingai mokosi kitose gimnazijose.  Tėvų įtraukimas į mokyklos veiklas 1-4 klasėse.  Dalyvavimas NVŠ programose.  Turimos IKT priemonės, įvairių mokomųjų dalykų įranga tikslingai panaudojamos ugdymo procese.  Materialieji ištekliai paskirstomi racionaliai, taip pat pritraukiamos papildomos lėšos.  Puoselėjamos mokyklos tradicijos, istorijos fiksavimas ir sklaida.  Suremontuotos mokyklos patalpos, įvesta nauja elektros instaliacija, aptverta teritorija.  Mokykla turi mokyklinį autobusiuką, todėl visi mokiniai, gyvenantis toliau kaip 3 km nuo mokyklos, yra pavežami.  Didelis tradicijų puoselėjimas.  Mokykla aktyviai veikia vietos bendruomenėje.  Visos dienos užimtumas mokykloje. | Nėra švietimo pagalbos specialistų.  Neatsakingas dalies mokinių ir tėvų požiūris į mokymosi ir elgesio mokykloje pozityvų pokytį.  Mažas kai kurių mokinių ugdymosi sėkmingumas (lankomumas), motyvacijos stoka.  Nepakankamas tėvų domėjimasis ir dalyvavimas mokyklos bendruomenės veikloje. Tėvų iniciatyvos stoka.  Vertinimo kriterijų aiškumas. |
| **Galimybės** | **Grėsmės** |
| Tobulinti klasėse mokymuisi palankų mikroklimatą bei kiekvieno mokinio ir mokytojo asmenines kompetencijas ir bendravimo įgūdžius.  Mokymosi aplinkos gerinimas.  Išorės edukacinių erdvių panaudojimas ugdymo procese.  Virtualių erdvių panaudojimas ugdymui ir mokytojų kvalifikacijos kėlimui.  Gerinti pamokos kokybę.  Kryptingai tobulinti mokytojų profesinę kompetenciją.  Tėvus įtraukti į mokyklos ir klasių veiklas.  Aktyvinti mokinių savivaldą. | Mažėjantis mokinių skaičius mokyklos aptarnaujamoje teritorijoje dėl jaunų šeimų migracijos, mažo gimstamumo ir gyventojų senėjimo.  Dėl mažėjančio mokinių skaičiaus sujungti klasių komplektai.  Socialinė aplinka (didėjantis mokinių skaičių iš socialinių įgūdžių stokojančių šeimų).  Silpnėjanti mokinių mokymosi motyvacija dėl nepalankių išorės faktorių (socialiai remtinos šeimos, nepriteklius šeimose, tėvų užimtumas, t.t.).  Greitai tobulėjantis IKT diegimas į ugdymo procesą šalyje lenkia mokyklos galimybes.  Stiprėjanti konkurencija tarp mokyklų.  Mokytojų darbas keliose įstaigose. |

**V. SKYRIUS**

**INSTITUCIJOS VEIKLOS STRATEGIJA**

**Filosofija:** *,,Mokomės ne mokyklai, o gyvenimui‘‘ –*Seneka

**Vizija:** Draugiška ir atvira mokykla, bendradarbiaujanti, siekianti nuolatinės mokyklos kaip organizacijos bei kiekvieno dirbančio ir besimokančiojo pažangos, kurianti jaukią ir saugią aplinką, sutelkianti mokinių tėvus bendram tikslui, bendrai veiklai.

**Misija:** Mokykla, kuri saugioje aplinkoje teikia kokybišką ugdymą pagal ikimokyklinio/priešmokyklinio, pradinio ir pagrindinio ugdymo išsilavinimą lenkų gimtąja kalba, orientuotą į kiekvieno mokinio individualius gebėjimus ir kompetencijas.

**Vertybės:** Šeima, bendruomeniškumas, atsakomybė, tobulėjimas, kultūringumas, tolerancija, pilietiškumas.

**PRIORITETAI, TIKSLAI IR UŽDAVINIAI**

**1. Prioritetas: Ugdymo kokybės tobulinimas**

***Tikslas. Skatinant bendradarbiavimą ir lyderystę siekti tikslingo, lankstaus ugdymo(si) skirtingų poreikių mokiniams bei jų pažangos.***

1. Uždavinys. Gerinti pamokos ir kitų ugdymo formų kokybę.

2. Uždavinys. Plėtoti administracijos, mokytojų, kryptingą kompetencijų tobulinimą ir gerosios patirties sklaidą.

3. Uždavinys. Stiprinti mokytojų, tėvų, klasių auklėtojų, bendradarbiavimą.

**2. Prioritetas: Teigiamo emocinio klimato, saugios ir modernios aplinkos kūrimas.**

***Tikslas. Skatinti pasidalytąją lyderystę, bendruomenės narių iniciatyvas, novatoriškas veiklas, kartu puoselėjant tradicijas.***

1. Uždavinys. Tobulinti esamas ir kurti naujas edukacines ir kūrybiškas aplinkas mokykloje, pamokose, virtualioje erdvėje.

2. Uždavinys. Kurti ir nuosekliai diegti mokinių užimtumo, sveikatingumo ir socialinių emocinių įgūdžių ugdymo programas, vykdyti prevencinę veiklą, užtikrinančią mokinių saugumą.

3. Uždavinys. Puoselėti senas bei kurti naujas mokyklos tradicijas, siekiant unikalios mokyklos kultūros.

**STRATEGIJOS REALIZAVIMO PLANAS:**

**1. Prioritetas: Ugdymo kokybės tobulinimas**

**Tikslas.** Skatinant bendradarbiavimą ir lyderystę siekti tikslingo, lankstaus ugdymo (si) skirtingų poreikių mokiniams bei jų pažangos.

|  |  |  |  |  |  |
| --- | --- | --- | --- | --- | --- |
| Uždaviniai | Priemonės | Laukiami rezultatai | Vykdytojai | Terminai | Ištekliai |
| **Gerinti pamokos ir kitų ugdymo formų kokybę.** | Ugdymo planus sudaryti atsižvelgiant į mokinių poreikius, pasiekimus, iškylančius sunkumus.  Efektyvinti pamokos planavimą, vadovaujantis ne mokymo, o mokymosi paradigma. Numatyti integravimo galimybes. | Ugdymo turinio planai atitiks mokinių pajėgumą,  gebėjimus, gyvenimo praktika, turimus išteklius ir mokytojų patirtį, užtikrins Bendrųjų programų įgyvendinimą.  Mokytojai bendradarbiaus ir planuose numatys mokomųjų dalykų integraciją. | Mokytojai, administracija,  metodinė taryba | 2021-2023 | Žmogiškieji ištekliai  Mokinių krepšelio lėšos, savivaldybės lėšos |
|  | Skatinti teigiamą mokymosi motyvaciją pamokoje, siekiant pagerinti mokymosi rezultatus taikant įvairius mokymo metodus.  Nuolat stebėti išmokimą, naudojant kuo įvairesnius vertinimo būdus. | Per pamokas mokiniai žinos, koks turi būti veiklos rezultatas, veiks veiklos pamokoje įsivertinimo sistema. Metodinės grupės pasitarimuose bus analizuojamos stebimos pamokos, aptarti efektyviausi metodai, per kurias mokiniai bus skatinami aktyviai mokytis.  Mokytojai taikys veiksmingus, informacijos mokytojui teikiančius išmokimo stebėjimo, patikrinimo būdus.  Vertinant mokinius bus remiamasi konkrečiais vertinimo kriterijais. | Administracijamokytojai,  metodinė taryba | 2021-2023 | Žmogiškieji ištekliai  Mokinių krepšelio lėšos, savivaldybės lėšos |
|  | Taikyti inovatyvius mokymosi metodus, paremtus aktyviu mokinių mokymusi. | Bus taikomi mokymąsi skatinantys mokymosi metodai, informacines komunikacinės technologijos.  Pradiniame ir pagrindiniame ugdyme bent 30 proc. gamtos ir technologijų dalykams skirtų pamokų per mokslo metus skirs eksperimentavimui, tyrinėjimui ir praktinių įgūdžių ugdymui panaudojant projekto gamtos ir technologinių mokslų priemones. | Mokytojai,  metodinė taryba | 2021-2023 | Žmogiškieji ištekliai  Mokinių krepšelio lėšos, savivaldybės lėšos |
|  | Pamokose individualizuoti ir diferencijuoti mokymosi veiklas pagal mokinių gebėjimus, mokymosi pasiekimus. | 80 % mokytojų pamokose pritaikys pagrindinius ugdymo turinio elementus mokymo turinį, mokymosi metodus, vertinimo būdus. Numatys skirtingas užduotis ir veiklas skirtingų gebėjimų ir poreikių mokiniams ar jų grupėms. Mokiniams sudarys galimybes rinktis veiklas pagal gebėjimus. Namų darbų užduotys bus individualizuojamos bei diferencijuojamos. | Mokytojai, administracija | 2021-2023 | Žmogiškieji ištekliai  Mokinių krepšelio lėšos, savivaldybės lėšos |
|  | Atlikti tarptautinių, NMPP testų, PUPP rezultatų analizę. | Analizuojami 1–10 klasėse vykdomų testų rezultatai, mokinių pažangos stebėsenai vykdomi NMPP testai. Atliekami ir analizuojami pažangos stebėsenos efektyvumo tyrimai. Numatomos tobulinimo kryptys, vykdoma grįžtamoji kontrolė. | Administracija  metodinė taryba,  mokytojai,  klasių auklėtojai | 2021-2023 | Žmogiškieji ištekliai  Mokinių krepšelio lėšos, savivaldybės lėšos |
| **Plėtoti administracijos, mokytojų, kryptingą kompetencijų tobulinimą ir gerosios patirties sklaidą.** | Parengti mokytojų, švietimo pagalbos specialistų, vadovų, kvalifikacijos tobulinimo tvarką. | 2021 m. parengta mokytojų, švietimo pagalbos specialistų, vadovų kvalifikacijos ir asmeninio tobulėjimo tvarka. Sudarytos sąlygas mokytojams dalyvauti kvalifikaciniuose renginiuose, stebėti kolegų veiklas. | Administracijametodinė taryba,  mokytojai | 2021-2023 | Žmogiškieji ištekliai  paramos lėšos. |
|  | Mokytojams dalintis gerąja darbo patirtimi organizuojant atviras, metodines veiklas mokyklos ir rajono kolegoms. | Mokytojai, vyr. mokytojai 2-3 kartus per mokslo metus veda atviras pamokas, pasidalija įgyta patirtimi.  Sudarytos sąlygos mokytojams skaityti paskaitas, pranešimus, organizuoti seminarus mokykloje, rajone. | Metodinė taryba,  mokytojai | 2021-2023 | Žmogiškieji ištekliai  Mokinių krepšelio lėšos, savivaldybės lėšos |
|  | Organizuoti mokymąsi bendruomenėje.  Skatinti nuotolinį mokymąsi. | Vyksta 2-3 seminarai, atsižvelgus į mokyklos veiklos prioritetus, mokyklos bendruomenės kvalifikacijos tobulinimo poreikius, siūlymus.  Mokytojai individualiai dalyvauja kompetencijos tobulinimo kursuose, dalyvauja nuotolinio mokymosi sistemoje. | Administracija metodinė taryba, mokytojai | 2021-2023 | Žmogiškieji ištekliai  Mokinių krepšelio lėšos, savivaldybės lėšos |
|  | Skatinti lyderystę buriant mokytojus į darbo grupes. | Skatinama lyderystė sudarant darbo grupes organizuoti renginius, rengti mokyklos dokumentus, analizuoti ugdymo procesą. | Administracija metodinė taryba, mokytojai | 2021-2023 | Žmogiškieji ištekliai, paramos lėšos. |
| **Stiprinti mokytojų, tėvų, klasių auklėtojų, bendradarbiavimą.** | Plėtoti konsultavimo sistemą. | Patobulintas mokinių tėvų informavimo tvarkos aprašas.  E. dienyne reguliariai pateikiama informacija tėvams, mokytojams. Kiekvieną mėnesį arba pagal poreikį papildoma mokyklos svetainė, pateikiama aktuali informacija mokiniams ir tėvams. | VGK, klasės auklėtojai, administratorius | 2021-2023 | Žmogiškieji ištekliai  Mokinių krepšelio lėšos, savivaldybės lėšos |
|  | Taikyti įvairesnes bendravimo ir bendradarbiavimo su tėvais formas. | Mokykloje taikomos įvairesnės bendravimo ir bendradarbiavimo formos su tėvais. Per mokslo metus organizuojami ne mažiau kaip 2 susirinkimai, bendra tėvų, mokytojų, mokinių iniciatyva suorganizuojami mokyklos renginiai. Mokinių tėvai įtraukiami į ugdymo procesą, mokymo (si) pagalbos teikimą. | Klasės auklėtojai,  mokytojai | 2021-2023 | Žmogiškieji ištekliai |
|  | Klasių auklėtojams sistemingai organizuoti veiklas, skatinančias tinkamus mokinių tarpusavio santykius. | Klasių auklėtojai organizuoja renginius, popietes, vakarėlius, skatinančias tinkamus ugdytinių tarpusavio santykius. | Klasės auklėtojai | 2021-2023 | Žmogiškieji ištekliai |
|  | Stiprinti mokyklos savivaldos institucijų (Mokyklos tarybos, Mokytojų tarybos, Mokinių tarybos) partnerystę, skatinti iniciatyvumą mokyklos veiklos tobulinimui. | Aktyviai veikia Mokyklos taryba, Mokytojų taryba, Mokinių taryba. Savivaldos institucijos įtrauktos į mokyklos planavimo procedūras, teikia pasiūlymus, inicijuoja pokyčius. Vyksta sėkmingas bendradarbiavimas su rajono, respublikos ir užsienio mokyklomis. | Administracija,  savivaldos institucijų vadovai | 2021-2023 | Žmogiškieji ištekliai |

**2. Prioritetas: Teigiamo emocinio klimato, saugios ir modernios aplinkos kūrimas.**

**Tikslas.** Skatinti pasidalytąją lyderystę, bendruomenės narių iniciatyvas, novatoriškas veiklas, kartu puoselėjant tradicijas.

|  |  |  |  |  |  |
| --- | --- | --- | --- | --- | --- |
| Uždaviniai | Priemonės | Laukiami rezultatai | Vykdytojai | Terminai | Ištekliai |
| **Tobulinti esamas ir kurti naujas edukacines ir kūrybiškas aplinkas mokykloje, pamokose, virtualioje erdvėje.** | Organizuoti ugdomąją veiklą kitose edukacinėse aplinkose.  Kurti ir turtinti mokyklos edukacines aplinkas. | Kartą per pusmetį dalykų, pradinių klasių mokytojai, klasių auklėtojai vykdo ugdomąją veiklą kitose edukacinėse  aplinkose: bibliotekoje, parduotuvėje, pašte, gamtoje, muziejuose, edukacinėse išvykose, kt. Vykdomas mokinių profesinis švietimas. Klasės papildytos mokslo priemonėms, įgytas kompiuterinis ir daugiafunkcinis įrenginys. 2021/2022m.m. atnaujintas sveikatingumo kampelis ikimokyklinėje/priešmokyklinėje grupėje. Įgyta sportinė įranga (vaikiški treniruokliai). | Administracija  mokytojai, klasių auklėtojai | 2021-2023 | Žmogiškieji ištekliai  Mokinių krepšelio lėšos, savivaldybės lėšos |
|  | Informacinių technologijų taikymas pamokoje.  Įsigyti ir panaudoti ugdymo procese interaktyvių, inovatyvių ugdymo priemonių. | Užtikrinamas turimų informacinių technologijų tikslingas taikymas ugdymo procese. Mokytojai tinkamai taiko IKT siekdami pamokos uždavinių, atsižvelgdami į mokomojo dalyko specifiką, mokinių pasirengimą. Daugumoje pamokų mokymas vaizdus, vyrauja aiškus mokymo priemonių poveikis, vyks įdomesnis, kokybiškesnis ugdymo procesas. | Administracija  mokytojai | 2021-2023 | Žmogiškieji ištekliai  Mokinių krepšelio lėšos, savivaldybės lėšos, paramos lėšos. |
|  | |  |  | | --- | --- | | Elektroninės mokymosi aplinkos diegimas pradinio ir pagrindinio ugdymo dalykų pamokose. |  | | Mokytojai organizuoja pamokas naudodamasis elektronine mokymosi aplinka, kuri leidžia diferencijuoti ir individualizuoti mokymo (si) procesą ir suteikia interaktyvią motyvavimo sistemą. | Metodinė taryba,  mokytojai | 2021-2023 | Žmogiškieji ištekliai  Mokinių krepšelio lėšos, savivaldybės lėšos |
| **Kurti ir nuosekliai diegti mokinių užimtumo, sveikatingumo ir socialinių emocinių įgūdžių ugdymo programas, vykdyti prevencinę veiklą, užtikrinančią mokinių saugumą.** | Plėtoti prevencijos, socializacijos, sveikatos stiprinimo programas mokykloje. | Dalyvaujame Sveikatiados, patyčių ir žalingų įpročių prevencijos programose.  Organizuojami 2–3 prevenciniai renginiai, kartą per mėnesį pravestos teminės klasės valandėlės sveikos gyvensenos, patyčių prevencijos, alkoholio, tabako ir kitų psichiką veikiančių medžiagų vartojimo prevencijos temomis. Bendradarbiaujama su Šalčininkų visuomenės sveikatos biuru. | Klasių auklėtojai, mokytojai | 2021-2023 | Žmogiškieji ištekliai |
|  | Organizuoti aktyviąsias, naudingąsias, kūrybiškąsias dienas edukacinėse ir kitose erdvėse, sporto ir sveikatingumo renginius,  mikroklimato gerinimo užsiėmimus. | Organizuojamos ne mažiau 10 kultūrinės – pažintinės dienos, skirtos sporto ir sveikatingumo renginiams.  Bus pagerintas tarpusavio bendravimas, supratimas, priėmimas, emocinė atmosfera, mokinių gebėjimas sutelkti dėmesį, atpažinti emocijas, mintis, vidines būsenas. | Administracijametodinė taryba,  mokytojai | 2021-2023 | Žmogiškieji ištekliai, paramos lėšos. |
|  | Sudaryti sąlygas lankyti papildomus, vaiko ugdymui(si) naudingus užsiėmimus, būrelius. | Vykdomi lietuvių kalbos užsiėmimai priešmokyklinių grupių ugdytiniams, kurie padės mokytis lietuvių kalbos ikimokykliniame amžiuje. Įsteigti vaikų saviraiškos poreikius tenkinantys būreliai. | Mokytojai,  administracija | 2021-2023 | Žmogiškieji ištekliai  paramos lėšos. |
| **Puoselėti senas bei kurti naujas mokyklos tradicijas, siekiant unikalios mokyklos kultūros**. | Organizuoti renginius, konkursus mokykloje, kultūrines-pažintines diena. Dalyvauti rajono ir šalies organizuojamuose renginiuose, konkursuose. Dalyvauti akcijose ir pilietinėse iniciatyvose. | Bus organizuojami įvairūs renginiai, pilietinės akcijos, kultūrinės-pažintinės dienos, skirtos paminėti iškilias istorines datas. 2021 metais bus suburta mokyklos darbo grupė mokyklos jubiliejaus renginių programos organizavimui ir įgyvendinimui. | Administracija  metodinė taryba,  klasių auklėtojai, mokytojai | 2021-2023 | Žmogiškieji ištekliai  Mokinių krepšelio lėšos, savivaldybės lėšos paramos lėšos. |
|  | Puoselėti krašto bei mokyklos tradicijas. | Pilietiškumo ugdymu siekiama giliau pažinti gimtojo krašto, apylinkių istoriją, papročius ir tradicijas. Kuriama gyva  mokyklos istorija: trumpi renginių aprašai, nuotraukos eksponuojamos mokyklos stenduose, vėliau sisteminama mokyklos metraštyje.  Sukaupta medžiaga apie mokyklos istoriją ir veiklą panaudojama pamokose, kitoje ugdomojoje veikloje, talpinama mokyklos internetinėje svetainėje ir kitur. | Mokytojai, klasės auklėtojai | 2021-2023 | Žmogiškieji ištekliai  Mokinių krepšelio lėšos, savivaldybės lėšos paramos lėšos. |
|  | Aktyvinti socialinius ryšius mokyklos bendruomenėje.  Plėtoti ir tobulinti bendravimą ir bendradarbiavimą su socialiniais partneriais. | Mokyklos bendruomenės nariai dalyvauja vietos bendruomenės, seniūnijos veiklose. Bendradarbiaujant su Dainavos bendruomenės centru kasmet organizuojami renginiai.  Bus vykdomos įvairios veiklos su socialiniais partneriais iš Lenkijos, plečiama galimybė lanksčiau ir konstruktyviau bendrauti ir bendradarbiauti už įstaigos ribų, organizuojant įvairius renginius, akcijas, konsultacijas tėvams, pedagogams ir mokiniams. | Administracija mokyklos taryba,  klasių auklėtojai,  vietos bendruomenės atstovai | 2021-2023 | Žmogiškieji ištekliai, savivaldybės lėšos, paramos lėšos. |

**VI. SKYRIUS**

**PLANO VYKDYMO STEBĖSENA**

Mokyklos strateginio plano tikslai ir uždaviniai įgyvendinami kasmet sudarant mokyklos metinį veiklos planą.

Kiekvienų metų pabaigoje plano įgyvendinimo kontrolė vykdo: mokyklos administracija, atlikdama veiklos kokybės įsivertinimą, tyrimus, organizuodama mokinių, mokytojų, tėvų apklausas, analizuodama dokumentus, mokyklos direktorės įsakymu sudaryta mokyklos veiklos kokybės įsivertinimo grupė. Ši grupė parengia klausimynus ir juos pateikia per svetainę www. iquesonline.lt. Išnagrinėjusi stebėsenos ataskaitą ir rekomendacijas, mokyklos bendruomenės siūlymus ir pastebėjimus, rengia metinį veiklos planą, numatydama konkrečias priemones ir terminus strateginiams uždaviniams pasiekti.

Strateginio plano pakeitimus svarsto ir aprobuoja mokyklos taryba, tvirtina Dainavos pagrindinės mokyklos direktorė, pritaria Šalčininkų rajono savivaldybės administracijos Švietimo, kultūros ir sporto skyrius. Siekiant, kad 2021–2023 metų strategijos įgyvendinimo plane numatytos priemonės būtų sėkmingai įgyvendintos ir veiksmingos, bus nuolat vykdoma veiklos stebėsena ir analizė, atliekamas veiklos kokybės įsivertinimas, vykdoma strategijos idėjų sklaida mokyklos bendruomenėje.